नेपाल मामलों के जानकार हेमंत राव कहते हैं कि ओली के प्रधानमंत्री बनने से भारत के लिए नया खतरा पैदा हो गया है क्योंकि ओली माओवादी हैं और प्रचंड की तरह वे भी भारत की अनदेखी कर चीन से रिश्ते बढ़ाएंगे. चीन नेपाल के कंधे पर बंदूक रख कर भारत को परेशान करने के मंसूबे आसानी से बना सकेगा. चीन के साथ नेपाल की 1,414.88 किलोमीटर सीमा लगती है. भारत के साथ 1850 किलोमीटर सीमा लगी हुई है. यह उत्तराखंड से ले कर बिहार, बंगाल और सिक्किम तक फैली हुई है. इतनी लंबी खुली सीमा होने की वजह से नेपाल की सुरक्षा से ही भारत की सुरक्षा जुड़ी हुई है.वहीं, नेपाल की भौगोलिक बनावट ऐसी है कि वह भारत की मदद के बगैर एक कदम भी नहीं चल सकता है. भारत और नेपाल के बीच 1750 किलोमीटर खुली सीमा है, जो बिहार और उत्तर प्रदेश से लगी हुई है. दोनों देशों के लोग आसानी से इ धरउधर आ-जा सकते हैं. नेपाल जाने के लिए भारत से ही हो कर जाया जा सकता है, इसलिए नेपाल की मजबूरी है कि वह भारत से बेहतर रिश्ता बना कर रखे.